CELEX: 62014TN0556
Language: fi
Date: 2014-07-28 00:00:00
Title: Asia T-556/14 P: Valitus, jonka Victor Navarro on tehnyt 28.7.2014 virkamiestuomioistuimen asiassa F-46/13, Navarro v. komissio, 21.5.2014 antamasta tuomiosta

6.10.2014   
            
            
               FI
            
            
               Euroopan unionin virallinen lehti
            
            
               C 351/16
            
         Valitus, jonka Victor Navarro on tehnyt 28.7.2014 virkamiestuomioistuimen asiassa F-46/13, Navarro v. komissio, 21.5.2014 antamasta tuomiosta
   (Asia T-556/14 P)
   2014/C 351/20
   Oikeudenkäyntikieli: ranska
   
      Asianosaiset
   
   
      Valittaja: Victor Navarro (Sterrebeek, Belgia) (edustajat: asianajajat S. Rodrigues ja A. Blot)
   
      Muu osapuoli: Euroopan komissio
   
      Vaatimukset
   
   Valittaja vaatii unionin yleistä tuomioistuinta
   
               —
            
            
               kumoamaan virkamiestuomioistuimen asiassa F-46/13 21.5.2014 antaman tuomion
            
         
               —
            
            
               näin ollen hyväksymään valittajan ensimmäisessä oikeusasteessa esittämät vaatimukset ja siis
               
                           —
                        
                        
                           kumoamaan Euroopan komission työsopimusten tekemiseen toimivaltaisen viranomaisen asemassa 4.10.2012 tekemän päätöksen, jolla valittaja jätettiin ottamasta palvelukseen tehtäväryhmän II ylimääräisenä sopimussuhteisena toimihenkilönä
                        
                     
                           —
                        
                        
                           siltä osin kuin on tarpeellista kumoamaan työsopimusten tekemiseen toimivaltaisen viranomaisen 7.2.2013 tekemän päätöksen, jolla hylättiin valittajan 19.10.2012 tekemä valitus
                        
                     
                           —
                        
                        
                           korvaamaan valittajalle aiheutuneen aineellisen vahingon
                        
                     
                           —
                        
                        
                           myöntämään valittajalle korvauksena aiheutuneesta henkisestä kärsimyksestä summan, jonka kohtuulliseksi määräksi on alustavasti vahvistettu 50  000 euroa
                        
                     
                           —
                        
                        
                           velvoittamaan vastaajan korvaamaan kaikki oikeudenkäyntikulut, tästä valituksesta aiheutuvat oikeudenkäyntikulut mukaan lukien.
                        
                     
         
      Oikeudelliset perusteet ja pääasialliset perustelut
   
   Valituksensa tueksi valittaja vetoaa kolmeen valitusperusteeseen.
   
               1)
            
            
               Ensimmäinen valitusperuste, joka perustuu siihen, että virkamiestuomioistuin loukkasi tuomioistuinvaltansa rajoja, koska se korvasi hallinnon suorittaman arvion omalla arvioinnillaan.
            
         
               2)
            
            
               Toinen valitusperuste, joka perustuu oikeudelliseen virheeseen, koska virkamiestuomioistuin katsoi virheellisesti, että 2.3.2011 (1) annettujen yleisten täytäntöönpanosäännösten liitteessä IV olevan 3 artiklan 2 kohdan mukaan työkokemuksesta on esitettävä asianmukainen näyttö ja sen on liityttävä komission toimialoihin.
            
         
               3)
            
            
               Kolmas valitusperuste, joka perustuu asian tosiseikkojen vääristämiselle, koska virkamiestuomioistuin katsoi valituksenalaisessa tuomiossa, ettei valittaja ollut kuvaillut Continental Airlines Inc:lle suoritettuja työtehtäviä eikä näin ollen osoittanut, että hänen työkokemuksensa oli ”asianmukainen” sihteerin tehtävien hoitamista varten.
            
         
      (1)  Komission muuhun henkilöstöön sovellettavien palvelussuhteen ehtojen 3 a ja 3 b artiklan nojalla palvelukseen ottamien sopimussuhteisten toimihenkilöiden palvelussuhteisiin sovellettavan 79 artiklan 2 kohdan yleiset täytäntöönpanosäännökset, jotka on julkaistu hallinnollisissa tiedotteissa nro 33-2011.